Guðmundur Ágúst og Valdís Þóra valin kylfingar ársins 2019 Golfsamband Íslands hefur valið þau Guðmund Ágúst Kristjánson , GR og Valdísi Þóru Jónsdóttir Jónsdóttir , GL sem kylfinga ársins 2019 . Þetta er í 22. skipti þar sem tveir einstaklingar eru valdir sem kylfingar ársins hjá GSÍ , kona og karl . Þetta er í þriðja sinn sem Valdís Þóra fær þessa viðurkenningu en í fyrsta sinn sem Guðmundur Ágúst fær þessa viðurkenningu . Guðmundur Ágúst Kristjánsson : Guðmundur Ágúst , sem er 27 ára , varð Íslandsmeistari í höggleik á árinu í fyrsta skipti . Hann lék á Nordic Golf League atvinnumannamótaröðinni þar sem hann sigraði á þremur mótum og vann sér um leið þátttökurétt á Áskorendamótaröðinni sem er næststerkasta atvinnumannamótaröð í Evrópu . Hann komst inn á lokaúrtökumótið fyrir Evrópumótaröðina . Guðmundur hóf árið í 1656. sæti á heimslista atvinnumanna en er nú efstur Íslendinga í 558. sæti . Valdís Þóra Jónsdóttir : Valdís Þóra , sem er þrítug , er kylfingur ársins í þriðja sinn . Árið 1973 var fyrsta kjörið hjá GSÍ á kylfingi ársins . Birgir Leifur Hafþórsson hefur oftast verið kjörinn kylfingur ársins í karlaflokki eða alls 11 sinnum . Ólafía Þórunn Kristinsdóttir er sú sem oftast hefur fengið þessa viðurkenningu hjá konunum eða alls sex sinnum .